Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 555/11/5506	Martin, 1.8.2013
EEČ : 2-40-176-2013

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.8.2013, spisová značka 3 Pv 555/11/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že v bližšie nezistenom čase v období od decembra 2010 do marca 2011 v Martine na Ulici Priekopská v predajni hypermarketu TESCO  si ako vedúca pracovnej smeny zobrala 168 ks stravných  lístkov v hodnote 2,70 €, 176 ks stravných lístkov v hodnote 2,85 € a 8 ks stravných lístkov v hodnote 0,15 €, ktoré mala vydať zamestnancom a použila ich pre vlastné potreby, čím spôsobila spoločnosti TESCO STORES SR, a.s., so sídlom Ul. Kamenné námestie č. 1/A, XXXXX, IČO: 31 321 328 škodu vo výške 956,40 €. 

Uznesením prokurátora Okresnej prokuratúry XXXXX zo dňa 1.8.2013, spisová značka 3 Pv 555/11/5506, bola určená obvinenej skúšobná doba v trvaní 18 mesiacov.
Odôvodnenie:
	Uznesením prokurátorky Okresnej prokuratúry XXXXX, č.k. 3 Pv 555/11 - 4 zo dňa 09.12.2011 bolo podmienečne zastavené trestné stíhanie obvinenej XXXXX, vedené pre prečin sprenevery podľa § 213 ods. 1 Tr. zák. a bola jej určená skúšobná doba v trvaní 18 (osemnásť) mesiacov, ktorá uplynula dňa 23.07.2013.
Po uplynutí skúšobnej doby bolo zisťované, či obvinená XXXXX v skúšobnej dobe podmienečného zastavenia viedla riadny život. Zo správy Okresného riaditeľstva PZ, odboru kriminálnej polície v Martine bolo zistené, že proti obvinenej sa v skúšobnej dobe  neviedlo a ani v súčasnosti sa nevedie žiadne trestné stíhanie. Takisto v odpise registra trestov nemá obvinená žiaden nový záznam. 
	Z vyžiadaných podkladov z Obvodného úradu XXXXX, odboru všeobecnej vnútornej správy vyplýva, že obvinená bola riešená za priestupok proti občianskemu spolunažívaniu podľa § 49 ods. 1 písm. d) zákona č. 372/1990 Zb. o priestupkoch v znení neskorších predpisov, pričom konanie bolo odložené. 
Vzhľadom na uvedené mám za to, že  obvinená XXXXX v priebehu skúšobnej doby viedla riadny život, čím splnila všetky zákonné podmienky uvedené v ustanovení  § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ustanovenia § 217 ods. 4 Tr. por., nastávajú účinky zastavenia trestného stíhania  podľa § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka